stanford-oval/wikipedia huggingface dataset:
การฝ่อ

| การฝ่อ  (Atrophy)> บัญชีจำแนกและลิงก์ไปภายนอก |
| --- | --- |
MeSH: D001284
ในทางการแพทย์ การฝ่อ (อังกฤษ: Atrophy) หมายถึงการลีบ แห้ง หรือผอมลงบางส่วนหรือทั้งหมดของส่วนต่างๆ ร่างกาย สาเหตุของการฝ่ออาทิการขาดสารอาหาร ขาดเลือดไหลเข้ามาเลี้ยง ขาดฮอร์โมนที่มาช่วยในการทำงาน ขาดเส้นประสาทมาเลี้ยงที่อวัยวะเป้าหมาย การขาดการออกกำลังกายหรือโรคที่เกิดภายในเนื้อเยื่อเอง
การฝ่อนับเป็นกระบวนการปกติทางสรีรวิทยาของการเสื่อมหรือทำลายเนื้อเยื่อ ซึ่งเกี่ยวข้องกับอะพอพโทซิส (apoptosis) ในระดับเซลล์อันเป็นส่วนหนึ่งในพัฒนาการของร่างกายและการรักษาภาวะธำรงดุล แต่หากเกิดจากโรคหรือการขาดปัจจัยที่มาเลี้ยงเนื้อเยื่อจากโรค จะจัดเป็นการฝ่อทางพยาธิวิทยา (pathological atrophy)
| ด ค กพยาธิวิทยา |
| --- | --- |
หลักพยาธิวิทยา: โรค - การติดเชื้อ - การขาดเลือดเฉพาะที่ - การอักเสบ - การสมานแผล - เนื้องอก - โลหิตพลศาสตร์ การตายของเซลล์: การตายเฉพาะส่วน (Liquefactive necrosis, Coagulative necrosis, Caseous necrosis)  - อะพอพโทซิส - Pyknosis - Karyorrhexis - Karyolysis การปรับตัวของเซลล์: การฝ่อ - การโตเกิน - การเจริญเกิน - การเจริญผิดปกติ - Metaplasia (Squamous, Glandular) การสะสมของสาร: สารสี (Hemosiderin, Lipochrome/Lipofuscin, เมลานิน)  - Steatosis
พยาธิกายวิภาค: ศัลยพยาธิวิทยา - พยาธิวิทยาเซลล์ - การชันสูตรพลิกศพ - พยาธิวิทยาโมเลกุล - นิติพยาธิวิทยา - ทันตพยาธิวิทยา    Gross examination - จุลพยาธิวิทยา - Immunohistochemistry - จุลทรรศน์อิเล็กตรอน - Immunofluorescence - Fluorescent in situ hybridization
พยาธิวิทยาคลินิก: เคมีคลินิก - โลหิตพยาธิวิทยา - เวชศาสตร์การบริการโลหิต - Medical microbiology - Diagnostic immunology  - Immunopathology   Enzyme assay - Mass spectrometry - โครมาโตกราฟี - Flow cytometry - ธนาคารเลือด - Microbiological culture - วิทยาเซรุ่ม
การพากย์

การพากย์ (อังกฤษ: dubbing) เป็นกระบวนการหลังการผลิตว่าด้วยการบันทึกและแทนเสียงลงในภาพยนตร์หรือวัสดุโทรทัศน์ภายหลังจากที่มีการสร้างสรรค์ส่วนดั้งเดิมขึ้นแล้ว ปรกติมักหมายถึงการแทนเสียงของนักแสดงที่ปรากฏอยู่ในวัสดุนั้นแล้วด้วยเสียงของนักแสดงคนอื่นซึ่งอาจพูดคนละภาษากัน กระบวนการทำนองเดียวกันนี้บางครั้งยังใช้ในละครเวทีเมื่อปรากฏว่านักแสดงร้องเพลงได้ไม่เป็นที่น่าพอใจหรือพูดคนละภาษากับผู้ชม ตลอดจนการบันทึกเสียงใหม่เพื่อปรับปรุงคุณภาพเสียงเดิมหรือเปลี่ยนแปลงบทสนทนาเป็นต้น
การผิดสัดส่วนระหว่างศีรษะทารกกับเชิงกรานมารดา

| การผิดสัดส่วนระหว่างศีรษะทารก กับเชิงกรานมารดา (Cephalopelvic disproportion)> บัญชีจำแนกและลิงก์ไปภายนอก |
| --- | --- |
ICD-10: O33.9
ICD-9: 653.4
DiseasesDB: 2203
MeSH: D052178
การผิดสัดส่วนระหว่างศีรษะทารกกับเชิงกรานมารดา หรือ ซีพีดี (อังกฤษ: cephalo-pelvic disproportion, CPD) คือภาวะซึ่งเชิงกรานของมารดามีขนาดเล็กเกินกว่าหรือไม่สามารถขยายตัวได้กว้างพอที่ศีรษะของทารกผ่านช่องทางคลอดได้ อาจเกิดจากเชิงกรานของมารดามีขนาดเล็ก มีทรงไม่เหมาะสมกับการผ่านของทารก (nongynecoid) ทารกมีขนาดใหญ่ หรือหลายปัจจัยร่วมกัน นอกจากนี้โรคบางอย่างยังอาจทำให้กระดูกมีรูปร่างผิดปกติไป เช่น ริคเกตส์ (โรคกระดูกอ่อนในเด็ก) กระดูกเชิงกรานเคยหักมาก่อน เช่นนี้ก็อาจทำให้เกิด CPD ได้
มีการเสนอว่าการวัด transverse diagonal สามารถใช้เป็นตัวบ่งชี้ว่าอาจเกิด CPD ได้
ดูเพิ่ม

Pelvimetry
การผ่าตัดแบบบาทิสตา

การผ่าตัดแบบบาทิสตา (อังกฤษ: Batista operation, Batista procedure) เป็นการผ่าตัดหัวใจอย่างหนึ่งที่มีความเสี่ยงสูงมาก โอกาสรอดชีวิตมีน้อย เพราะเป็นการผ่าตัดที่ยากมาก[ต้องการอ้างอิง] และยังเป็นเทคนิคที่อยู่ในระหว่างการวิจัยอยู่ คือเป็นการผ่าตัดรักษาโรคกล้ามเนื้อหัวใจขยายเพื่อเอาชิ้นเนื้อหัวใจส่วนที่ผิดปกติในหัวใจออกไป และทำให้หัวใจกลับมามีขนาดเป็นปกติเหมือนเดิม ซึ่งการหาส่วนที่ผิดปกตินั้นอาจจะเกิดจากการติดเชื้อและเป็นกล้ามเนื้อหัวใจส่วนที่ตายแล้ว หมอที่ผ่าตัด จะต้องมีสัมผัสที่ดีเยี่ยม (เพราะจะใช้นิ้วสัมผัสเนื้อตรงหัวใจเพื่อตรวจหาสิ่งผิดปกติแล้วเริ่มการผ่า) และต้องระวังด้วยว่า เส้นเลือดหัวใจของผู้ป่วยมีการอุดตันหรือไม่ เพราะถ้าหากผ่าตัดแล้วเส้นเลือดหัวใจแตก ผู้ป่วยอาจจะเสียชีวิต ดังนั้น ต้องมีการทำบายพาสด้วย (ในบางกรณี) นอกจากนี้ ยังมีการผ่าบาทิสตาอีกแบบหนึ่ง ซึ่งในกรณีนี้ คุณหมอผู้ผ่าตัด อาจจะไม่พบความผิดปกติใดๆในกล้ามเนื้อหัวใจ ซึ่งการผ่าตัดอีกแบบนี้ จะเป็นการกรีดกล้ามเนื้อหัวใจออก แล้วดึงกล้ามเนื้อหัวใจอีกด้านมาเย็บซ้อนกัน ซึ่งจะทำให้หัวใจมีขนาดเล็กลงเป็นปกติได้ (แต่วิธีนี้ โอกาสที่จะสำเร็จยิ่งมีน้อยมากๆ) ซึ่งก่อนการผ่า จะต้องรอให้ร่างกายผู้ป่วย มีความพร้อมเต็มที่ และจะต้องอาศัยฝีมือการทำงาน ของทีมแพทย์ผู้ผ่าตัดด้วย
แหล่งข้อมูลอื่น

The Batista Operation เก็บถาวร 2008-11-03 ที่ เวย์แบ็กแมชชีน
การพาความร้อน

แบบจำลองการพาความร้อนใต้เปลือกโลก
การพาความร้อน (อังกฤษ: heat convection) เป็นการถ่ายเทความร้อนที่เกิดขึ้นได้ในสสารสองสถานะก็คือ ของเหลวและก๊าซ เนื่องจากเป็นสิ่งที่สามารถเคลื่อนที่ได้โดยจะมีทิศทางลอยขึ้นเท่านั้น เมื่อสสารได้รับความร้อนจะมีการขยายตัว ทำให้ความหนาแน่นต่ำลง และสสารที่มีอุณหภูมิต่ำกว่า (ความหนาแน่นสูงกว่า) ก็จะลงมาแทนที่ ปรากฏการณนี้มีตัวอย่างคือ การเกิดลมบก ลมทะเล, การไหลเวียนของสภาพอากาศและกระแสน้ำ และการไหลเวียนของแมนเทิลใต้เปลือกโลก เป็นต้น
มีการประยุกต์การพาความร้อนเพื่อใช้งาน เช่น การพาความร้อนเรย์ลีห์–แบนาร์ ซึ่งเป็นการพาความร้อน.ที่เกิดจากความแตกต่างของความหนาแน่น, ปรากฏการณ์สแต็ก ซึ่งเป็นการพาความร้อนที่เกิดจากการไหลเวียนของอากาศในปล่องไฟ และเตาอบอาหารที่ใช้พัดลมในการกระจายความร้อน ความเย็น เป็นต้น
การผ่าตัดทำหมันหญิง

| การผูกท่อนำไข่ |
| --- | --- |
การผูกท่อนำไข่ด้านซ้าย
ความรู้พื้นฐาน
ประเภทการคุมกำเนิด: การทำหมัน
เริ่มใช้ครั้งแรก: พ.ศ. 2473
อัตราการล้มเหลว (ในปีแรกของการใช้)
เมื่อใช้อย่างถูกต้อง: 0.5%%
เมื่อใช้แบบทั่วไป: 0.5%%
การใช้
ระยะเวลาที่มีผล: ถาวร
การย้อนกลับ: บางครั้ง
สิ่งที่ผู้ใช้ควรรู้: ไม่มี
ระยะการพบแพทย์: ไม่มี
ข้อดีข้อเสีย
ป้องกันโรคติดต่อทางเพศสัมพันธ์: ไม่ป้องกัน
ความเสี่ยง: ภาวะแทรกซ้อนระหว่างและหลังผ่าตัด
การผ่าตัดทำหมันหญิง หรือ การผูกท่อนำไข่ (อังกฤษ: tubal ligation, tubectomy) เป็นหัตถการทางการแพทย์อย่างหนึ่ง ทำเพื่อให้สตรีเป็นหมัน โดยการทำให้ท่อนำไข่ตัน หรือขาดออกจากกัน ซึ่งจะทำให้ไข่ไม่สามารถจะได้รับการปฏิสนธิได้ ถือเป็นการคุมกำเนิดด้วยการทำหมันถาวรชนิดหนึ่ง หลังการทำหมันนี้ ผู้รับการผ่าตัดจะมีการสร้างฮอร์โมน ความต้องการทางเพศ และรอบเดือนเป็นปกติ
ประสิทธิภาพ

การผูกท่อนำไข่ให้ประสิทธิภาพอยู่ที่ประมาณ 99% ในปีแรก ส่วนในปีหลังจากนั้นประสิทธิภาพจะลดลง เนื่องจากมีโอกาสที่ท่อนำไข่ที่ถูกตัดแล้วเกิดเชื่อมต่อกัน ได้เอง หรือท่อนำไข่ที่ตัดเกิดทำตัวเองให้เป็นรูขึ้นมาได้เอง ทำให้เกิดการตั้งครรภ์โดยไม่ได้ตั้งใจได้ การตรวจหาว่าท่อนำไข่เกิดเชื่อมกันเองแล้วหรือไม่นั้นทำได้ยาก นอกจากจะเกิดการตั้งครรภ์ขึ้นมาแล้วเท่านั้นจึงจะทราบ
เมื่อเกิดการตั้งครรภ์ขึ้นแล้วจะมีโอกาส 15-20% ที่จะเป็นการตั้งครรภ์นอกมดลูก
การฝึกโดยใช้น้ำหนัก

การฝึกโดยใช้น้ำหนัก อาจฝึกโดยใช้ดัมเบลล์
การฝึกโดยใช้น้ำหนัก (อังกฤษ: weight training) คือ รูปแบบการฝึกแบบหนึ่งของการฝึกเพื่อสร้างความแข็งแกร่ง (strength training) เพื่อพัฒนาความแข็งแกร่งของรายการและขนาดของกล้ามเนื้อโครงร่าง โดยใช้ประโยชน์จากแรงโน้มถ่วงในรูปแบบของบาร์น้ำหนัก, ดัมเบลล์ หรือกองน้ำหนัก (weight stack) เพื่อต้านแรงกล้ามเนื้อ ด้วยการยืดหดทั้งผ่านแกนกลางและด้านข้าง การฝึกโดยใช้น้ำหนักนั้นสามารถทำได้หลากหลายวิธี ทั้งจากอุปกรณ์เฉพาะต่อกลุ่มกล้ามเนื้อนั้น และจากรูปแบบของการเคลื่อนไหวต่าง ๆ
กีฬาที่เป็นการฝึกเพื่อสร้างความแข็งแกร่ง เช่น การเพาะกาย ยกน้ำหนัก พาวเวอร์ลิฟติง กีฬาสตรองแมน กีฬาไฮแลนด์ ทุ่มน้ำหนัก ขว้างจักร พุ่งเหลน มีกีฬาบางประเภทที่ใช้การฝึกเพื่อสร้างความแข็งแกร่งเป็นส่วนประกอบ เช่น อเมริกันฟุตบอล เบสบอล บาสเกตบอล ฟุตบอล ฮอกกี ลาครอส ศิลปะการต่อสู้แบบผสม พายเรือ รักบี้ลีก รักบี้ยูเนียน ลู่และลาน และมวยปล้ำ
การเตรียมตัวก่อนและหลังการฝึกโดยใช้น้ำหนัก

การเตรียมตัวก่อนการฝึกแบบใช้น้ำหนัก ควรมีการยืดเหยียดร่างกายโดยการออกกำลังกายเบาๆ ก่อน เพื่อเป็นการเตรียมและผ่อนคลายกล้ามเนื้อ เช่น วิ่ง เดินเร็ว ในเวลาประมาณ 10-15 นาที และเตรียมพร้อมก่อนการฝึกโดนใช้น้ำหนัก โดยการวอร์มอัพและยืดเหยียดร่างกาย รวมถึงหลักจากการฝึก ควรมีการพักผ่อนร่างกายก่อนการหยุดฝึก เพื่อให้ร่างกายปรับสภาพสมดุลและลดอาการบาดเจ็บ เพื่อให้ร่างกายผ่อนคลายและปรับเข้าสู่โหมดการทำงานปกติในท้ายสุด
↑  Benjawan (2022-10-07). "เวทเทรนนิ่ง กับตัวช่วยลีนหุ่นผู้หญิงที่ดีที่สุดแห่งยุค". TheFamilyShed.
การพาณิชย์อิเล็กทรอนิกส์

การพาณิชย์อิเล็กทรอนิกส์ (อังกฤษ: electronic commerce) หรือ อีคอมเมิร์ซ (e-commerce) หรือ พาณิชยกรรมออนไลน์ หมายถึง การทำธุรกรรมผ่านสื่ออิเล็กทรอนิกส์ในทุกช่องทางที่เป็นอิเล็กทรอนิกส์ ได้แก่ อินเทอร์เน็ตและระบบเครือข่ายคอมพิวเตอร์ การพาณิชย์อิเล็กทรอนิกส์สามารถกระทำผ่านโทรศัพท์เคลื่อนที่  การโอนเงินอิเล็กทรอนิกส์  การจัดการห่วงโซ่อุปทาน  การโฆษณาในอินเทอร์เน็ต  แม้กระทั่งซื้อขายออนไลน์ โดยมีวัตถุประสงค์เพื่อลดค่าใช้จ่ายและเพิ่มประสิทธิภาพขององค์กร โดยการลดบทบาทของความสำคัญขององค์ประกอบทางธุรกิจลง เช่น ทำเลที่ตั้ง อาคารประกอบการ โกดังเก็บสินค้า ห้องแสดงสินค้า รวมถึงพนักงานขาย พนักงานแนะนำสินค้า พนักงานต้อนรับลูกค้าเป็นต้น ดังนั้นจึงลดข้อจำกัดของระยะทางและเวลาในการทำธุรกรรมลงได้
ในพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 ให้ความหมายธุรกรรมทางอิเล็กทรอนิกส์ว่าเป็น ธุรกรรมที่กระทำขึ้นโดยใช้วิธีการทางอิเล็กทรอนิกส์ทั้งหมดหรือแต่บางส่วน
ตัวอย่างเช่น นายสมชายเปิดร้านขายสินค้าโอท็อปผ่านทางอินเทอร์เน็ต ทำให้ลูกค้าที่อยู่ต่างประเทศ สามารถเข้ามาดูตัวอย่างสินค้า และติดต่อซื้อขายกันได้ โดยผ่านทางสื่ออิเล็กทรอนิกส์
เทคโนโลยีสารสนเทศที่รุดหน้า ทั้งระบบโทรคมนาคม ระบบคอมพิวเตอร์ และอินเทอร์เน็ต ทำให้การสื่อสารกันเป็นไปได้โดยง่าย และสามารถเข้าถึงผู้ใช้บริการได้หลายระดับ อีกทั้งยังสามารถโต้ตอบกันได้ทันที ทำให้สามารถเสนอธุรกรรมที่หลากหลาย เช่น การชื้อขาย การบริการหลังการขาย การโอนเงินชำระค่าบริการสินค้า การขนส่ง เป็นต้น โดยมีกฎหมายธุรกรรมพาณิชย์อิเล็กทรอนิกส์ และกฎหมายลายมือชื่ออิเล็กทรอนิกส์ เข้ามาคุ้มครองเรื่องความปลอดภัย และยังมีกฎหมายการโอนเงินทางอิเล็กทรอนิกส์ที่เข้ามาให้ความคุ้มครองด้วยในเรื่องของการเงิน
อย่างไรก็ตาม มีการใช้คำใหม่เกิดขึ้นเรียกว่า การค้าทางดิจิทัล (Digital Trade) โดยหมายถึงการค้าสำคัญที่เกี่ยวกับ 1) สินค้าและบริการทางดิจิทัล ได้แก่ ซอฟต์แวร์ แอปพลิเคชั่น 2) สินค้าและบริการที่จับต้องได้และส่งถึง ผู้ซื้อผ่านช่องทางดิจิทัล 3) สิ่งอำนวยความสะดวกสำหรับการค้าสินค้าที่จับต้องได้ เช่น บริการธุรกรรมทางดิจิทัล ระบบติดตามสินค้า ระบบความปลอดภัยไซเบอร์ 4) เทคโนโลยีอื่น เช่น blockchain, AI, IoT, 3D printing
การผจญภัยของซิลเวสเตอร์และทวิตตี้ คดีลับ

| การผจญภัยของซิลเวสเตอร์และทวิตตี้ คดีลับ |
| --- | --- |
เค้าโครงจาก: Looney Tunes โดย Warner Bros. Cartoons
พัฒนาโดย: Fay Whitemountain
กำกับโดย: James T. Walker Karl Toerge Lenord Robinson Al Zegler Charles Visser Robert Alvarez (timing)
แสดงนำ: Joe Alaskey June Foray Frank Welker
ผู้ประพันธ์ดนตรีแก่นเรื่อง: Richard Stone
ผู้ประพันธ์เพลง: J. Eric Schmidt Gordon Goodwin Richard Stone Cameron Patrick Steve Bernstein
ประเทศแหล่งกำเนิด: สหรัฐ
จำนวนฤดูกาล: 5
จำนวนตอน: 52 (รายชื่อตอน)
การผลิต
ผู้อำนวยการผลิต: Jean MacCurdy
ผู้อำนวยการสร้าง: Tom Minton James T. Walker Michael R. Gerard (Season 1)
ความยาวตอน: 22 นาที
บริษัทผู้ผลิต: Warner Bros. Animation
ออกอากาศ
เครือข่าย: Kids' WB (1995-2000) Cartoon Network (2002)
ออกอากาศ: 9 กันยายน ค.ศ. 1995 (1995-09-09) – 13 ธันวาคม ค.ศ. 2002 (2002-12-13)
การผจญภัยของซิลเวสเตอร์และทวิตตี้ คดีลับ (อังกฤษ: The Sylvester and Tweety Mysteries) เป็นการ์ตูนแอนิเมชันจากสหรัฐอเมริกา ผลิตโดย Warner Bros. Animation ออกอากาศเมื่อปี ค.ศ. 1995 ถึงปี ค.ศ. 2002 ในช่อง Kids'WB มีตอนสุดท้ายเป็น "The Tail End?" และ "This is The End" ที่ไม่เคยออกอากาศในช่อง Kids'WB และไม่ได้ออกอากาศในรอบปฐมทัศน์จนถึงวันที่ 13 ธันวาคม ค.ศ. 2002 เมื่อการ์ตูนนี้ออกอากาศรีรันในช่องการ์ตูนเน็ตเวิร์ก 52 ตอนนี้ถูกผลิตขึ้น
ตัวละครหลัก

ซิลเวสเตอร์
ทวิตตี้
เฮกเตอร์
คุณยายแกรนนี่
แหล่งข้อมูลอื่น

Sylvester & Tweety Mysteries - Kids' WB (Archive)
การผจญภัยของซิลเวสเตอร์และทวิตตี้ คดีลับ ที่อินเทอร์เน็ตมูวีเดตาเบส
–The Sylvester & Tweety Mysteries ที่ทีวีดอตคอม
The Sylvester & Tweety Mysteries at Don Markstein's Toonopedia. Archived from the original on January 1, 2018.
แม่แบบ:ลูนี่ย์ตูนส์
การประกวดเพลงยูโรวิชันเอเชียปี 2019

| การประกวดเพลงยูโรวิชันเอเชียปี 2019> วันและเวลา |
| --- | --- |
รอบชิงชนะเลิศ: 7 ธันวาคม ค.ศ. 2019 (ยกเลิก)
เจ้าภาพ
สถานที่จัดงาน: ศูนย์การประชุมโกลด์โคสต์ โกลด์โคสต์ ออสเตรเลีย
สถานีโทรทัศน์เจ้าภาพ: เอสบีเอส
ประเทศที่เข้าร่วม
จำนวนประเทศที่เข้าร่วม: 17
ประเทศที่เข้าร่วมครั้งแรก:  ออสเตรเลีย  จีน  ฮ่องกง  อินเดีย  อินโดนีเซีย  ญี่ปุ่น  คาซัคสถาน  มัลดีฟส์  นิวซีแลนด์  ปาปัวนิวกินี  สิงคโปร์  หมู่เกาะโซโลมอน  เกาหลีใต้  ตุรกี  สหรัฐอาหรับเอมิเรตส์  วานูวาตู  เวียดนาม
 แผนที่ประเทศที่เข้าร่วม    ประเทศที่ยืนยันการเข้าร่วมในเบื้องต้น 
การลงคะแนน
ระบบการลงคะแนน: ทุกประเทศจะประกาศคะแนน 2 ชุด ด้วยระบบการโหวตแบบยูโรวิชัน ซึ่งจะประกาศคะแนน 12, 10, 8-1 คะแนนให้แก่ 10 อันดับเพลงที่ได้รับคะแนนโหวตสูงสุดในประเทศนั้น ๆ : ชุดหนึ่งมาจากคณะกรรมการผู้เชียวชาญ (Professional Jury) และอีกชุดมาจากการโหวตจากทางบ้าน (Televoting)
การประกวดเพลงยูโรวิชันเอเชีย
การประกวดเพลงยูโรวิชันเอเชียปี 2019 (อังกฤษ: Eurovision Asia Song Contest 2019) เป็นแผนการแข่งขันครั้งแรกของการประกวดเพลงยูโรวิชันเอเชีย โดยเดิมมีกำหนดจัดขึ้นในวันที่ 7 ธันวาคม ค.ศ. 2019 ที่โกลด์โคสต์ ประเทศออสเตรเลีย การแข่งขันจะอยู่ในรูปแบบภูมิภาคเอเชีย-แปซิฟิกของการประกวดเพลงยูโรวิชัน ซึ่งได้จัดมามากกว่า 60 ปีแล้ว ในปี 2021 เอสบีเอส สถานีโทรทัศน์เจ้าภาพยืนยันว่าการแข่งขันถูกยกเลิกเนื่องจากปัญหาในการดำเนินงาน
ภูมิหลัง

ในเดือนมีนาคม ค.ศ. 2016 สหภาพการแพร่สัญญาณวิทยุและโทรทัศน์แห่งยุโรป (อีบียู) ได้บรรลุข้อตกลงกับสถานีวิทยุกระจายเสียงพิเศษ (เอสบีเอส) ที่ให้สิทธิแก่เอสบีเอสในการขัดแข่งขันประกวดเพลงในภูมิภาคเอเชียแปซิฟิกที่มีต้นแบบจากการประกวดเพลงยูโรวิชัน เอสบีเอสเริ่มวางแบบแผนและกฎเกณฑ์ที่ชัดเจนยิ่งขึ้นสำหรับการแข่งขันร่วมกับบลิ๊งก์ทีวี โดยการแข่งขันครั้งแรกมีกำหนดจัดขึ้นที่ออสเตรเลียในปี 2017
มีการประกาศข้อมูลเพิ่มเติมเกี่ยวกับการแข่งขันในเดือนพฤษภาคม 2016 ในเวลานั้น มีการกล่าวว่าคาดว่าจะมี 12 ประเทศเข้าร่วมการแข่งขันครั้งแรก และในที่สุดจำนวนประเทศที่เข้าร่วมการแข่งขันอาจเพิ่มขึ้นเป็น 68 ประเทศ ในเดือนกรกฎาคม มีรายงานว่ามี 4 ประเทศแสดงความสนใจที่จะเข้าร่วมการแข่งขันการประกวดเพลงยูโรวิชันเอเชียได้แก่ ออสเตรเลีย จีน ญี่ปุ่น และเกาหลีใต้ ซึ่งแสดงความสนใจในการเป็นเจ้าภาพ การแข่งขันซึ่งวางแผนไว้สำหรับต้นปี 2017 ต้องเลื่อนออกไปเป็นปี 2018 ในเดือนสิงหาคม ค.ศ. 2017 อีบียูยืนยันการจัดการประกวดเพลงยูโรวิชันเอเชีย
สถานที่จัดงาน

นอกจากสิงคโปร์แล้ว ฮ่องกงและออสเตรเลีย ได้แสดงความสนใจในการเป็นประเทศเจ้าภาพการแข่งขันในปี 2018 นี้ สิงคโปร์คาดว่าจะใช้เงินไป 4 ล้านเหรียญในการจัดงานครั้งนี้ เทศบาลนครซิดนีย์และนิวเซาท์เวลส์ได้ออกมาเปิดเผยว่าพวกเขาจะสนับสนุนเงินทุนก้อนใหญ่ถ้าซิดนีย์ได้เป็นเจ้าภาพในการแข่งขันครั้งนี้ ในขณะที่ฮ่องกงก็ได้แสดงความสนใจในการเป็นเจ้าภาพเช่นกัน
ตัวแทนจากสถานีโทรทัศน์เจ้าภาพจะได้ร่วมการประชุมกับคณะกรรมการจัดงานประกวดเพลงยูโรวิชันเอเชีย ที่สำนักงานใหญ่ของสหภาพการกระจายเสียงและแพร่ภาพแห่งเอเชียและแปซิฟิก (Asia-Pacific Broadcasting Union) ที่กรุงกัวลาลัมเปอร์ ระหว่างการประชุมเจ้าหน้าที่ของแต่ละสถานีโทรทัศน์เจ้าภาพจะได้เข้าร่วมการสัมมนาต่าง ๆ ที่เกี่ยวข้องกับการเป็นเจ้าภาพการแข่งขันเพลงยูโรวิชันเอเชีย และเรียนรู้ประสบการณ์จากสถานีโทรทัศน์ที่เป็นเจ้าภาพจัดงานประกวดเพลงยูโรวิชันที่ผ่านมา นอกจากนี้ตัวแทนจากสถานีโทรทัศน์เจ้าภาพต่าง ๆ จะยังได้รับโอกาสที่จะนำเสนอแผนขั้นต้นในการเป็นเจ้าภาพการประกวดเพลงครั้งนี้ของแต่ละประเทศ รวมไปถึงร่างรายชื่อเมืองและสถานที่จัดงานที่จะเข้าร่วมการชิงตำแหน่งเจ้าภาพอีกด้วย[ต้องการอ้างอิง]
รูปแบบและแนวคิด

หลังจากแนวคิดการแข่งขันในเอเชีย-แปซิฟิกได้รับการยอมรับในช่วงเดือนมีนาคม ค.ศ. 2017 แล้ว การจัดแข่งขันก็ได้รับการยืนยันอย่างเป็นทางการในวันที่ 18 สิงหาคม ค.ศ. 2017 รูปแบบการแข่งขันจะมีลักษณะไปในแนวทางเดียวกันกับการแข่งขันต้นแบบอย่างยูโรวิชัน สิ่งที่จะแตกต่างกันนั้นก็คือในครั้งนี้ การแข่งขันจะมีเพียงรอบชิงชนะเลิศเท่านั้น แทนที่จะเป็นการแข่งขันที่มีรอบรองชนะเลิศ 2 รอบ และจะมีเพียง 20 ประเทศที่จะได้ร่วมแข่งขัน
ประเทศที่เข้าร่วม

ประเทศต่อไปนี้ได้ออกมาแสดงความสนใจในการเข้าร่วมการแข่งขัน
| ประเทศ | ศิลปิน | เพลง | ภาษา |
| --- | --- | --- | --- |
 ออสเตรเลีย: 
 จีน: 
 ฮ่องกง: 
 อินเดีย: 
 อินโดนีเซีย: 
 ญี่ปุ่น: 
 คาซัคสถาน: 
 มัลดีฟส์: 
 นิวซีแลนด์: 
 ปาปัวนิวกินี: 
 สิงคโปร์: 
 หมู่เกาะโซโลมอน: 
 เกาหลีใต้: 
 ตุรกี: 
 สหรัฐอาหรับเอมิเรตส์: 
 วานูวาตู: 
 เวียดนาม:
ประเทศที่เข้าร่วม > สมาชิกสหภาพการกระจายเสียงและแพร่ภาพแห่งเอเชียและแปซิฟิก

ประเทศต่อไปนี้ยังไม่ได้ออกมาแสดงความสนใจหรือความเห็นเกี่ยวกับการแข่งขันใด ๆ
ประเทศที่เข้าร่วม > สมาชิกเพิ่มเติมของสหภาพการกระจายเสียงและแพร่ภาพแห่งเอเชียและแปซิฟิก

ประเทศต่อไปนี้ยังไม่ได้ออกมาแสดงความสนใจหรือความเห็นเกี่ยวกับการแข่งขันใด ๆ
แหล่งข้อมูลอื่น

เว็บไซต์ทางการ
ศูนย์การประชุมโกลด์โคสต์จะเป็นสถานที่จัดการประกวดปี 2019
การพิชิตกังตั๋งของซุนเซ็ก

การทัพโดยขุนศึกซุนเซ็ก (ค.ศ. 194-199)
| ด ค กความขัดแย้งช่วงอวสานราชวงศ์ฮั่น |
| --- | --- |
 หือฉง  โจรโพกผ้าเหลือง  เลียงจิ๋ว  การสังหารหมู่ขันที  ตั๋งโต๊ะ  (เอ๊งหยง)   เยียงเซีย  เจี้ยเฉียว  ซงหยง  เตียงฮัน  เฟิงชิว  ชีจิ๋ว  กุนจิ๋ว  กังตั๋ง  โจโฉรบเตียวสิ้ว  แห้ฝือ  อี้จิง  อ้วนสุด  กัวต๋อ  พกบ๋อง  แฮเค้า  ภาคเหนือของจีน  (ลิหยง • เงียบกุ๋น • ลำพี้ • เป๊กลงสาน)   กังแฮ  เซ็กเพ็ก  ภาคตะวันตกเฉียงเหนือของจีน  (ตงก๋วน • กิจิ๋ว • โลเสีย •  กิสาน (ค.ศ. 214) • เองเปงก๋วน)   เอ๊กจิ๋ว  ยี่สู (ค.ศ. 213)  หับป๋า  เกงจิ๋ว (ค.ศ. 215)  ปา (ค.ศ. 215-216)  ยี่สู (ค.ศ. 217)  ฮันต๋ง  อ้วนเสีย  เกงจิ๋ว (ค.ศ. 219)  สามก๊ก → 
การพิชิตกังตั๋งของซุนเซ็ก (อังกฤษ: Sun Ce's conquests in Jiangdong) สงครามที่เกิดขึ้นในราว ค.ศ. 194 – ค.ศ. 199 ภายใต้การนำของ ซุนเซ็ก บุตรชายของ ซุนเกี๋ยน ขุนศึกผู้มีฉายาว่า พยัคฆ์แห่งกังตั๋ง โดยผลจากสงครามครั้งนี้ซุนเซ็กสามารถรวบรวมดินแดนบริเวณเจียงหนานเข้าด้วยกันพร้อมกับตั้ง ง่อก๊ก ขึ้นในเวลาต่อมา
สงครามนี้เริ่มต้นขึ้นภายหลังจากที่ซุนเซ็กได้นำตราแผ่นดินซึ่งซุนเกี๋ยนผู้เป็นบิดาได้มาจากซากเมืองลกเอี๋ยงในช่วง ศึกปราบตั๋งโต๊ะ มาจำนำกับ อ้วนสุด เพื่อขอยืมทหารจำนวน 3,000 นายนำไปตั้งตนเป็นใหญ่ในภาคตะวันออกบริเวณภูมิภาค เจียงหนาน (ปัจจุบันคือ มณฑลกวางตุ้ง)
การพรางตัว

กิ้งก่าในสกุลดราโกกำลังแสดงวิธีพรางตัว รวมถึงการทำให้กลมกลืนไปกับฉากหลัง การย้อมสีก่อกวน การลดเงา และการมีพฤติกรรมพรางตัว ในอุทยานแห่งชาติบันดิปูร์
ในนิเวศวิทยา การพรางตัว (อังกฤษ: Crypsis) เป็นความสามารถของสัตว์ในการเลี่ยงการสังเกตและการตรวจจับโดยสัตว์อื่น โดยอาจเป็นกลยุทธ์การล่าอย่างหนึ่งหรือเป็นการปรับตัวเพื่อต่อต้านผู้ล่า มีวิธีการพรางตัวจำนวนมาก เช่น การอำพราง การออกหากินในเวลากลางคืน การดำรงชีวิตอยู่ใต้ดิน การเลียนแบบแบบเบตส์ เป็นต้น การพรางตัวยังสามารถเป็นได้ทั้งการปิดบังวิสัย กลิ่น (ด้วยฟีโรโมน) หรือการได้ยิน เมื่อการพรางตัวเป็นเพื่อปิดบังวิสัย มีการใช้คำว่า การย้อมสีพรางตัว (cryptic coloration) แทนในบางครั้ง คำดังกล่าวกลายเป็นคำพ้องความหมายสำหรับการอำพรางของสัตว์ไปแล้ว แต่ก็มีวิธีการอำพรางอื่น ๆ จำนวนมากที่สัตว์ใช้
เชิงอรรถ

↑  การอำพรางทางการทหารมีจุดประสงค์มากมาย ไม่เพียงแต่เพื่อปิดบังตัว แต่ยังรวมไปถึงสร้างขวัญกำลังใจและจำแนกเพื่อนกับศัตรูออกจากกัน
การพองตัวของจักรวาล

ในการศึกษาจักรวาลวิทยา การพองตัวของจักรวาล (อังกฤษ: Cosmic Inflation) หรือการพองตัวของเอกภพ คือแบบจำลองการขยายตัวแบบเอ็กโปเนนเชียลของเอกภพตามทฤษฎี ที่เกิดขึ้นหลังจากการเกิดบิกแบงเป็นเวลา 10−36 วินาที เนื่องจากมีความหนาแน่นของพลังงานสุญญากาศเป็นแรงดันลบ. คำว่า "การพองตัว" ยังใช้ในความหมายถึงสมมุติฐานของการเกิดการพองตัว ทฤษฎีการพองตัว และยุคแห่งการพองตัวด้วย
ผลสืบเนื่องโดยตรงจากการขยายตัวของเอกภพในลักษณะนี้ เอกภพที่สังเกตได้ทั้งหมดจึงมีจุดเริ่มต้นจากย่านที่ต่อเชื่อมกันเป็นบริเวณเล็ก ๆ การพองตัวช่วยอธิบายปัญหาเก่าแก่ของจักรวาลวิทยาตามแนวทางบิกแบงได้ว่า ทำไมเอกภพจึงมีรูปร่างแบน มีความกลมกลืนกัน และสมมาตรในทุกทิศทาง ตามหลักการพื้นฐานจักรวาลวิทยา แทนที่จะมีความโค้งสูงมาก ๆ และยุ่งเหยิงมาก ๆ ตามหลักพื้นฐานทางฟิสิกส์ การพองตัวยังช่วยอธิบายถึงจุดกำเนิดของโครงสร้างขนาดใหญ่ในจักรวาล เนื่องจากความแปรปรวนทางควอนตัมในบริเวณการพองตัวขนาดเล็ก ๆ ทำให้เกิดเป็นจุดที่เติบโตขึ้นเป็นโครงสร้างในเอกภพ (ดู กำเนิดและวิวัฒนาการของดาราจักร)
แหล่งข้อมูลอื่น

Was Cosmic Inflation The 'Bang' Of The Big Bang?, by Alan Guth, 1997
An Introduction to Cosmological Inflation by Andrew Liddle, 1999
update 2004 เก็บถาวร 2004-11-20 ที่ เวย์แบ็กแมชชีน by Andrew Liddle
hep-ph/0309238 Laura Covi: Status of observational cosmology and inflation
hep-th/0311040 David H. Lyth: Which is the best inflation model?
The Growth of Inflation เก็บถาวร 2006-10-02 ที่ เวย์แบ็กแมชชีน Symmetry, December 2004
Guth's logbook showing the original idea เก็บถาวร 2006-10-02 ที่ เวย์แบ็กแมชชีน
WMAP Bolsters Case for Cosmic Inflation, March 2006 เก็บถาวร 2012-12-16 ที่ archive.today
NASA March 2006 WMAP press release เก็บถาวร 2013-11-22 ที่ เวย์แบ็กแมชชีน
การผ่าตัดตกแต่งเยื่อพรหมจารี

| การผ่าตัดตกแต่งเยื่อพรหมจารี |
| --- | --- |
การแทรกแซง
ICD-9-CM: 70.76
การผ่าตัดตกแต่งเยื่อพรหมจารี (อังกฤษ: Hymenorrphaphy หรือ Hymenoplasty) เป็น การผ่าตัดเพื่อซ่อมแซมเยื่อพรหมจารี มาจากภาษากรีก hymen หมายความว่า"เนื้อเยื่อ"และ raphḗ หมายความว่า"การเย็บแผล"
ขั้นตอนดังกล่าวไม่ถือเป็นส่วนหนึ่งของหลักนรีเวชวิทยา แต่สามารถทำได้ที่ศูนย์ศัลยกรรมพลาสติกบางแห่ง โดยเฉพาะในสหรัฐอเมริกา เกาหลีใต้ และยุโรปตะวันตก โดยเป้าหมายหลักของการทำศัลยกรรมเยื่อพรหมจารีคือการทำให้เกิดเลือดออกในตอนมีเพศสัมพันธ์หลังการสมรสซึ่งในบางวัฒนธรรมถือว่าเป็นหลักฐานของความบริสุทธิ์
รูปแบบของการผ่าตัด

คำนี้อาจครอบคลุมขั้นตอนต่างๆที่แตกต่างกันอย่างน้อย 3 ขั้นตอน:
การเย็บเยื่อพรหมจารีที่ฉีกขาด เช่น อาจเกิดจากการข่มขืนการผ่าตัดอาจทำไม่นานหลังจากการถูกทำร้ายร่างกายเพื่อช่วยในการรักษา
ทำเพื่อความสวยงามเท่านั้น โดยเนื้อเยื้อที่ไม่มีเลือดล่อเลี้ยง จะถูกสร้างขึ้น และบางครั้งอาจมีแคปซูลเจลาตินที่มีสารเลือดเทียม การผ่าตัดแบบนี้นี้มีมักดำเนินการภายในสองสามวันก่อนการแต่งงาน
การใช้กระพุ้งเยื่อบุช่องคลอดพร้อมเลือดเพื่อสร้างเยื่อพรหมจารีใหม่ โดยวิธีนี้ผู้ป่วยควรงดเว้นจากมีเพศสัมพันธ์แบบสอดใส่เป็นระยะเวลานานถึงสามเดือน
ความแพร่หลายและกฎหมาย

การผ่าตัดตกแต่งเยื่อพรหมจารีถูกกฏหมายในบางประเทศและผิดกฏหมายในบางประเทศ
ในสหรัฐอเมริกาการผ่าตัดตกแต่งเยื่อพรหมจารีมีบริการในคลินิกเอกชนและกลายเป็นเรื่องปกติมากขึ้น
ในประเทศฝรั่งเศสค่าใช้จ่ายบางส่วนจะได้รับการชดเชยโดยรัฐ ในกรณีที่มีการข่มขืนหรือบาดเจ็บ
การผ่าตัดได้รับความนิยมในประเทศในตะวันออกกลาง โดยเฉพาะในอิหร่าน ซึ่งคาดว่าผู้หญิงจะต้องรักษาความบริสุทธิ์ไว้จนกว่าจะถึงคืนแต่งงาน Grand Ayatollah Sayyid Sadeq Rohani ได้ออกการวินิจฉัยชี้ขาดในประเด็นทางศาสนา(fatwa) ซึ่งอนุญาตการผ่าตัดตกแต่งเยื่อพรหมจารี และพิจารณาหญิงหลังการผ่าตัดว่าบริสุทธิ์
การพิมพ์ออฟเซต

ภาพด้านข้างของการพิมพ์ลูกกลิ้งคู่
การพิมพ์ออฟเซต หรือการพิมพ์ลูกกลิ้งคู่ (อังกฤษ: Offset printing) เป็นเทคนิคการพิมพ์ชนิดหนึ่งซึ่งใช้ลูกกลิ้ง (นิยมเรียกว่า โม) เกลี้ยงทำด้วยยาง ถ่ายทอดหมึกจากลูกกลิ้งแม่แบบ ก่อนจะถ่ายทอดหมึกลงสู่กระดาษ ซึ่งต่างจากการพิมพ์ลูกกลิ้งเดี่ยว (rotary press printing) หรือการพิมพ์แบบประทับอักษร (letterpress printing) ที่ใช้แม่แบบกดลงบนกระดาษโดยตรง การพิมพ์ลูกกลิ้งคู่พัฒนาขึ้นตั้งแต่ปี พ.ศ. 2418 เพื่อใช้พิมพ์บนผิวดีบุกและต่อมาได้พัฒนาเป็นการพิมพ์บนกระดาษ การพิมพ์ลูกกลิ้งคู่มีลักษณะคล้ายกับการพิมพ์ด้วยหิน ซึ่งเป็นการเขียนแผ่นหินเรียบด้วยไข บริเวณที่เหลือจะถูกทาด้วยกรดให้หินพรุนและซับน้ำ เมื่อช่างพิมพ์ทาหมึกแล้ว หมึกจะติดบริเวณไข ส่วนบริเวณที่ไม่มีไขหมึกจะถูกชะออกได้ง่าย เมื่อชะหมึกแล้วจึงพิมพ์เช่นเดียวกับการพิมพ์แบบประทับอักษร
ลูกกลิ้งแม่แบบเมื่อยังไม่ได้ใช้ นิยมใช้โพลิเมอร์ไวแสงหรือทองแดงชั้นบาง ๆ ฉาบผิว เมื่อจะใช้พิมพ์ ช่างจะแปลงต้นฉบับเป็นภาพฉายลงบนแม่พิมพ์แล้วนำไปล้าง ส่วนที่กำหนดให้เป็นภาพจะแข็งตัว ทำหน้าที่รับหมึก จากนั้นแม่พิมพ์จะถูกฉาบด้วยหมึก หมึกส่วนเกินที่ติดนอกบริเวณจะถูกปาดออกด้วยลูกกลิ้งน้ำผสมสารเคมีที่จำเป็น เนื่องจากน้ำและหมึกไม่ผสมกัน จึงสามารถแยกบริเวณที่จะพิมพ์กับบริเวณที่ไม่ต้องการพิมพ์ออกจากกันได้ ต้นแบบที่กัดเป็นภาพปกติ จากนั้นลูกกลิ้งที่มีภาพจะกลิ้งไปบนลูกกลิ้งยาง ได้ภาพกลับหลัง ต่อจากนั้นลูกกลิ้งยางที่มีภาพจะกลิ้งลงบนกระดาษ โดยมีลูกกลิ้งกดเป็นตัวช่วยอีกชั้นหนึ่ง ได้ภาพต้นฉบับคืนมา กระบวนการนี้จะทำซ้ำทุกสีที่ต้องการ โดยอาจมีสีเดียว สี่สี (สีฟ้า สีบานเย็น สีเหลือง สีดำ) หรือมากกว่านั้นก็ได้ แต่ละสีที่พิมพ์ลงไปจะเสริมเติมเต็มกันและกัน เรียกว่า สีตามกระบวนการพิมพ์ (process colour) สีตามกระบวนการพิมพ์นั้นเมื่อส่องด้วยแว่นขยายจะแลเห็นเป็นจุดเล็ก ๆ จำนวนมากอันเกิดจากการกัดแม่พิมพ์ บางครั้งหากต้องการใช้สีที่มีความละมุนและคงที่ ช่างอาจจะผสมสีขึ้นเฉพาะ เรียกว่า สีเนื้อตัน หรือสีผสมเฉพาะ (spot colour, solid colour)
แท่นพิมพ์ลูกกลิ้งคู่บางแท่นใช้ลูกกลิ้งคู่สองชุด เรียกว่า blanket-to-blanket ทำให้สามารถพิมพ์กระดาษทั้งสองหน้าพร้อม ๆ กัน โดยลูกกลิ้งพิมพ์ชุดหนึ่งทำหน้าที่เป็นลูกกลิ้งกดให้แก่ลูกกลิ้งพิมพ์อีกชุด นิยมใช้สำหรับสิ่งพิมพ์ที่ต้องการความแม่นยำและต่อต้านการปลอม อาทิ หนังสือเดินทาง ธนบัตร ฯลฯ บางแท่นก็ไม่ใช้ลูกกลิ้งน้ำ แต่ใช้แม่พิมพ์นูนลักษณะแบบเดียวกับแม่พิมพ์ประทับอักษร แต่ไม่กลับหลัง แม่พิมพ์นูนนี้จะถ่ายทอดภาพลงบนลูกกลิ้งเกลี้ยงซึ่งจะนำหมึกลงสู่กระดาษต่อไป
หมึกที่ใช้ในการพิมพ์ลูกกลิ้งคู่มักมีความหนืดสูง คือมีความหนืดพลวัต (dynamic viscosity) ที่ 40-100 ปาสกาล-วินาที นอกจากนี้หมึกยังมีสมบัติแห้งตัวได้เมื่อถูกความร้อน ความเย็น หรือการแผ่รังสีแม่เหล็กไฟฟ้า
อนึ่งคำว่า ลูกกลิ้งคู่ ไม่ได้หมายความว่าระบบการพิมพ์มีลูกกลิ้งเพียงสองอัน แต่หมายความถึงการที่มีลูกกลิ้งที่ใช้พิมพ์สองอัน นอกเหนือจากลูกกลิ้งอันอื่น ๆ ที่จำเป็นต่อการเดินเครื่อง
การพุ่งล้ม

การพุ่งล้ม (อังกฤษ: diving) ในการเล่นฟุตบอลคือการแสดงละครตบตากรรมการ ว่าถูกทำฟาวล์หรือได้รับบาดเจ็บ หรือถูกสกัดจนเสียหลัก
การพุ่งล้มถือว่าเป็นการเล่นสกปรกหรือเล่นโกง ซึ่งถ้าถูกกรรมการจับได้ จะได้รับโทษ โดยจะได้ใบเหลืองเป็นอย่างน้อย